El British Shorthair ła ze na rasa de gati a peło curto orizenaria del Regno Unìo: la ze una de le pì antighe e la pì difuza rasa fełina del Paexe. Sta rasa de gato la ga vudo orizene da gati inportà in Inghiltera dai Romani, che i dopo i se ga incrosià co el gato selvàdego locałe. El prio alevadore de sta rasa ze stà Harrison Wieris a ła fin del XIX sècolo e risałe al 1871 la prima espozision de sti gati, che la ze stà fazesta al Crystal Palace de Londra. A cavało tra le do guere mondiałi ze stà fazesti dei incrosi de sta rasa co altre rase, cofà el persian, el sertozin e el Chartreux. Da l'incroso co el persian ze nasesta la rasa denominà British Longhair, co ła so variante ciamà "Highlander". La rasa British Shorthair la ze stà in sèguito codifegà inte el 1977. I British Shorthair i se połe catare in vari cołori, che i va dal blu, al bianco, al roso, al maron, ecc. L'età adulta la riva a sirca 3 ani e i ga na aspetativa de vita de sirca 15 ani. Sti gati i połe vere un pezo che el va da i 4 a i 8 kg .